Wani Mutum ya soke 'Dan uwan sa har lahira a jihar Kano ▷ Legit.ng
Wani Mutum ya soke 'Dan uwan sa har lahira a jihar Kano
8 days ago 1447 views by Ishaq Ismail
Wani Matashi mai shekaru 30 a duniya mazaunin unguwar Sauna a karkashin karamar hukumar Nasawara ta jihar Kano, Tasi'u Iliyasu, ya daba wa dan uwan sa wuka, Abba Sule, inda ya hallaka shi murus har lahira.
Jaridar Daily Trust ta ruwaito cewa, Abba ya riga mu gidan gaskiya nan take yayin da dan uwan sa ya yi masa aika-aika da kawowa yanzu bincike bai kai ga sanin dalilin wannan danyen hukunci ba.
Kakakin rundunar 'yan sandan jihar Kano, DSP Abdullahi Haruna Kiyawa, ya tabbatar da aukuwar wannan mummunan lamari yayin ganawar sa da manema labarai na jaridar Kano Chronicles cikin birnin Kano a ranar Talata.
KARANTA KUMA: Kotun Koli ta tabbatar da nasarar Fayemi a matsayin wanda ya lashe zaben gwamnan jihar Ekiti
Kiyawa ya ce Iliyasu ya yi tarayya da wani Mutum mai sunan Magaji wajen aikata mummunar ta'adar da misalin karfe 8.20 na daren ranar Lahadin da ta gabata. Sai dai kawowa yanzu ababen zargin biyu sun danna layar zana.
Kamar yadda babban jami'in dan sandan ya bayyana, ana ci gaba da gudanar da bincike domin bankado miyagun mutanen biyu domin su fuskanci hukunci daidai da abin da suka aikata.
Hausa NewsJihar KanoAbun Bakin Ciki
How to produce liquid soap List of federal universities in Nigeria Banky W wedding Who is the best rapper in the world Latest hairstyles
Yanzu Yanzu: Kotun koli ta tabbatar da wanda ya lashe zaben gwamnan jihar Ekiti